《念奴娇》
清代·陈之贤

炎精昌运，庆天为笃生，中兴人杰。横臆甲兵三百万，要扫群胡妖孽。抚弱怜贫，排奸击暴，所至人推服。飘飘志气，伟哉一代英特。

预信衮衮公侯，名闻英胄，素有阴功迹。腾踏从天上去，笑作龙头奇客。相印重封，将符再绾，尽履青毡物。寿杯满泛，年年长醉正月。

作者简介：字英孺。号菊人。明时子父患痢，中裙厕牏，手自湔涤,邑志孝第传。与兄芝芳友爱不异。著有《深柳堂诗文集》，辑《江阴诗粹》，若干卷。